Hieronnan tai muun hoidon jälkeen olo voi tuntua rentoutuneen uneliaalta ja kevyeltä.
Hierontapöydältä kannattaa nousta rauhassa  ja istua hetken aikaa sen reunalla, varsinkin jos  on taipumusta huimaukseen tai matala verenpaine. Nestettä (vettä) on hyvä nauttia hieman runsaammin kuin tavallisesti, sillä hieronta vilkastuttaa aineenvaihduntaa.
Loppupäivänä ei kannata harrastaa mitään raskasta liikuntaa tai tehdä fyysisesti kovin raskaita töitä, sillä hieronnan tarkoituksena on rentouttaa lihaksia, joten miksi et nauttisi hyvästä olosta koko päivän loppuun.
Hieronnan jälkeisenä tai sitä seuraavina parina päivänä voi  tulla päänsärkyä tai lihaskipua, riippuen paljolti siitä millainen hieronta on toteutettu, millaiset hoidettavat ongelmat ovat olleet, mitä alueita on käsitelty ja miten.
Monesti kipulääkkeen tai tulehduskipulääkkeen ottaminen helpottaa oloa ja kipu häviää itsestään 2-3 sisällä viimeistään, jonka jälkeen olo tuntuu paljon paremmalta.
Yleisesti ei voi sanoa, että hieronnasta tulisi aina edellä mainittuja hoitoreaktioita, mutta joillekin näin toisinaan tapahtuu. Ne ovat kuitenkin ihan normaaleja tuntemuksia. Jos kivut ovat voimakkaita tai kestävät pitkään, kannattaa aina olla yhteydessä hierojaan tai terveyskeskukseen.